Konseya Asayîşî ya Neteweyanê Yewbîyayeyan vizêr kom bîye û dima vat: ''Semedê hukmatê neweyî ganî înîsîyatîfêk bêro awankerdene û ganî hukmato newe yewbîyaye bo û semedê her kesî bo.''
Dima ke Talîbanî dest na Kabilî ser Konseya Asayîşî bi lezabez kom bîye û veng da ke verê binpaykerdişê heqanê merdiman bêro girewtene. Konseye waşt ke wa erşawîyayîşê hetkarîya merdimîye nêro astengkerdene.
Bado ke Amerîka xo Afganîstanî ra peyser atne Talîbanî paytext Kabîl zî tede dest na heme bajaranê welatî ser. Şaro ke hêrişê qesasî yê Talaîbanî ra qesawet keno cehd keno ke welatî ra biremo. Coka herême de kaos esto. Welatê rojawanî zî lezabez persenolê xo yê Afganîstanî tehlîye kenê. Ajansê Reutersî da zanayene ke sixletîya ra meydanê teyarayan de 5 kesî merdî.
